Diari Oficial de la Generalitat Valenciana


Sumari del DOGV 2976, del 22-04-1997 (1997/940)

Bases que regeixen la convocatòria per a proveir en propietat mitjançant promoció interna una plaça d'administratiu d'administració general vacant a la plantilla de funcionaris d'aquest ajuntament.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2976

Data del DOGV
:   22-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/940


Data del document
:   12-03-1997

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * concurs administratiu
    * administració local
    * professió administrativa

Ajuntament de La Nucia. Bases que regixen la convocatòria per a proveir en propietat mitjançant promoció interna una plaça d'administraciu d'administració general vacant a la plantilla de funcionaris d'aquest ajuntament.  
Bases que regeixen la convocatòria per a proveir en propietat mitjançant promoció interna una plaça d'administratiu d'administració general vacant a la plantilla de funcionaris d'aquest ajuntament. [97/L0940]  
Primera. Objecte de la convocatòria  
És objecte d'aquesta convocatòria la provisió en propietat, mitjançant el sistema selectiu de concurs-oposició, d'una plaça d'administratiu d'administració general, enquadrada en l'escala d'administració general, i dotada amb el sou corresponent al grup de classificació C, de l'article 25 de la Llei 30/1984, de 2 d'agost, dues pagues extraordinàries, triennis i altres emoluments que corresponguen d'acord amb la legislació vigent i els acords municipals.  
Aquesta plaça es troba inclosa en l'oferta d'ocupació pública d'aquesta corporació per a l'exercici de 1996.  
La plaça convocada es proveirà per promoció interna, a què es refereix l'article 22.1 d) de la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol, i la Llei 42/1994, de 30 de desembre, de Mesures Fiscals, Administratives i d'Ordre Social.  
La convocatòria s'anunciarà en el Butlletí Oficial de la Província d'Alacant i el Diari Oficial de la Generalitat Valenciana, i es farà pública al tauler d'edictes de la corporació, també s'inserirà un extracte de la mateixa en el Butlletí Oficial de l'Estat.  
Segona. Condicions dels aspirants  
Per a prendre part en el concurs-oposició, els aspirants hauran de reunir els següents requisits en la data en què acabe el termini de presentació d'instàncies:  
a) Estar en possessió del títol de Batxiller Superior, Formació Professional de 2n grau o equivalent, o en condicions d'obtenir-lo en la data en què acabe el termini que es concedeix per a la presentació d'instàncies; o bé complir allò que s'ha disposat en l'article 61 de la Llei 42/94, de 30 de desembre, de Mesures fiscals, Administratives i d'Ordre Social.  
b) Estar ocupant una plaça com a funcionari de carrera en aquest ajuntament i estar enquadrat en el grup de classificació immediatament inferior al de la plaça a què s'opta, amb una antiguitat mínima de dos anys, com a funcionari de carrera en el cos, l'escala o la categoria a què pertanga en situació d'actiu.  
c) No patir malaltia o defecte físic o psíquic que impedisca l'acompliment de les funcions de la plaça.  
Tercera. Sol·licituds  
Els qui desitgen prendre part en aquest concurs-oposició, ho sol·licitaran en instància adreçada a l'alcaldia-presidència de la corporació, i a través del registre general d'aquesta, durant el termini de vint dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat. En la mateixa, hauran de manifestar que reuneixen totes i cadascuna de les condicions o requisits exigits a la base segona, referit tot això a la data d'expiració del termini assenyalat per a l'admissió d'instàncies, i que es comprometen a prestar el jurament o promesa preceptiu que recull el Reial Decret 707/79, de 5 d'abril. Així mateix, en la instància, els interessats faran constar els mèrits que reuneixen, dels quals puntuaran en la fase de concurs, adjuntant certificació acreditativa dels mateixos.  
En l'extracte de la convocatòria que es publicarà en el Butlletí Oficial de l'Estat, s'avisarà que en el Butlletí Oficial de la Província es publicarà la resolució d'aprovació de la llista d'admesos i exclosos, així com la data, l'hora i el lloc en què es constituirà el tribunal, a l'efecte de la valoració dels mèrits al·legats pels concursants (fase de concurs), i els anuncis successius de la convocatòria.  
Els efectes administratius de la convocatòria es produiran des de la data del Butlletí Oficial de l'Estat en què es publique l'extracte referit en l'apartat anterior.  
Quarta. Admissió d'aspirants  
Acabat el termini de presentació d'instàncies, l'alcalde-president dictarà una resolució, en el termini màxim d'un mes, en què declararà aprovada la llista d'admesos i exclosos. En aquesta resolució, que haurà de publicar-se en el Butlletí Oficial de la Província, s'indicaran els llocs on es troben exposades al públic la llistes certificades dels aspirants admesos i exclosos, amb indicació del termini d'esmena que, en els termes de l'article 71 de la Llei 30/92, de Règim Jurídic de les Administracions Públiques i del Procediment Administratiu Comú, es concedeix als aspirants exclosos que corresponga. La publicació d'aquesta resolució serà determinant dels terminis a efectes de recurs pels aspirants exclosos.  
Cinquena. Tribunal qualificador  
El tribunal qualificador estarà compost de la següent forma:  
President: el de la corporació o membre de la mateixa en qui delegue.  
Vocals:   
- Un representant de l'administració de la Generalitat Valenciana, designat per aquesta.  
- El regidor delegat de personal.  
- Un funcionari de carrera designat pels representants dels treballadors.  
Secretari: el de la corporació o funcionari en qui delegue, que actuarà amb veu i vot.  
Un representant del sindicat UGT.  
Un representant del sindicat CC.OO   
La designació dels membres del tribunal, que inclourà la dels respectius suplents, es farà pública en el Butlletí Oficial de la Província, així com al tauler d'anuncis de la corporació.  
El tribunal no podrà constituir-se ni actuar sense l'assistència, almenys, de quatre dels seus membres, titulars o suplents indistintament, i estarà facultat per a resoldre qualsevol dubte o incidència que poguera sorgir durant la realització del concurs-oposició, i per prendre acords i dictar totes aquelles normes que calguen per al bon ordre i resultat del mateix.  
Els membres del tribunal hauran d'abstenir-se d'intervenir quan concórreguen les circumstàncies previstes en l'article 28 de la Llei 30/1992, notificant-ho a l'alcaldia-presidència, i els aspirants podran recusar-los per les mateixes causes, en la forma prevista en l'article 29 de la citada llei.  
El tribunal podrà disposar la incorporació als seus treballs d'assessors especialistes, per a totes o algunes de les proves. Aquests assessors es limitaran a l'exercici de les seues especialitats tècniques, basant-se exclusivament en les quals col·laboraran amb el tribunal.  
Per la concurrència a les distintes sessions que realitze el tribunal, els respectius membres tindran dret a la percepció d'assistències en les quanties legalment establides.  
Sisena. Procediment de selecció  
El procediment de selecció costarà de les fases següents:  
I. Concurs  
II. Oposició  
I. Fase de concurs. Els mèrits al·legats i justificats pels aspirants i que el tribunal valorarà, són els que apareixen tot seguit, amb la puntuació que s'indica:  
a) Temps de serveis: per cada any complet de serveis prestats en aquest ajuntament o en altres administracions públiques com a funcionari de carrera, 0,5 punts, fins un màxim de 4 punts. Les fraccions inferiors a l'any es computaran en proporció a la puntuació assignada a l'any complet, sense comptar les inferiors al mes.  
b) Cursos: es valoraran els cursos impartits per l'IVAP o uns altres organismes oficials que tinguen relació amb les funcions del lloc que s'ocuparà:   
- Cursos de durada no superior a 20 hores: 0,25 punts cada un.  
- Cursos de durada entre 20 i 39 hores: 0,5 punts cada un.  
- Cursos de durada superior a 40 hores: 1 punt cada un.  
La puntuació màxima d'aquest mèrit no podrà superar els dos punts.  
Seran mèrits puntuals en cada aspirant, els contrets fins la data de tancament del termini de presentació d'instàncies, i que s'acreditaran documentalment amb la sol·licitud de participació.  
II. Fase d'oposició. Consistirà en la realització dels següents exercicis, obligatoris i eliminatoris:  
a) Primer exercici. Consistirà a respondre per escrit durant un temps màxim de tres hores, quatre temes dels compresos a les parts 1, 2, 3 i 4 del temari annex a aquestes bases, i a raó d'un tema per cadascun dels blocs o parts del temari.  
b) Segon exercici. Consistirà a desenvolupar, també per escrit, durant un període màxim de 2 hores, la redacció d'un informe amb proposta de resolució, sobre un supòsit pràctic que plantejarà el tribunal i relatiu a les tasques administratives, la realització de les quals correspon als funcionaris d'aquesta subescala.  
Durant el desenvolupament d'aquesta prova, els aspirants podran, en tot moment, fer ús de textos legals.  
c) Tercer exercici. Obligatori, no eliminatori i qualificable de 0 a 1 punt. Consistirà a demostrar oralment coneixements de valencià en conversa amb el tribunal.  
Setena. Desenvolupament de les proves  
Almenys 15 dies abans del començament de la primera prova, s'anunciarà en el Butlletí Oficial de la Província i en el tauler d'anuncis de l'ajuntament la llista definitiva d'aspirants admesos i exclosos, la relació nominal dels membres designats per a constituir el tribunal, l'ordre d'actuació dels aspirants, i el dia, el lloc i l'hora en què haurà de realitzar-se.  
L'inici de la resta d'exercicis selectius s'anunciarà només al tauler d'anuncis de l'ajuntament, amb una antelació mínima de 12 hores.  
Entre l'acabament d'un exercici i el començament del següent, haurà de transcórrer un termini mínim de 72 hores, tret que els aspirants sol·liciten unànimement reduir el termini indicat.  
Els aspirants seran convocats per a cada exercici en crida única, tret de casos de força major, justificats adientment i apreciats lliurement pel tribunal.  
L'ordre d'intervenció dels aspirants en aquells exercicis que no es puguen realitzar conjuntament serà l'alfabètic, i començarà l'aspirant el primer cognom del qual comence per la lletra insaculada d'acord amb el resultat del sorteig públic que se celebrarà davant el secretari municipal, prèvia publicitat del dia que s'assenyale a aquest efecte.   
Vuitena. Qualificacions  
La qualificació dels exercicis de la fase d'oposició serà la mitjana aritmètica de les puntuacions atorgades pels membres del tribunal.  
Cada exercici de la fase de l'oposició es qualificarà de 0 a 10 punts, sent necessari per a superar-la obtenir un mínim de 5 punts en cadascun d'ells.   
Qualificació definitiva. Cada una de les fases es valorarà independentment, i només se sumaran els punts obtinguts en la fase de concurs a aquells aspirants que hagen superat la fase de l'oposició.  
La qualificació definitiva de cada aspirant vindrà determinada per la suma de les puntuacions obtingudes en la fase de concurs i en la fase d'oposició.  
En cas d'empat s'acudirà per a dirimir-lo a la major puntuació aconseguida en el primer exercici. De persistir aquell el resoldrà la major puntuació aconseguida en el següent exercici. En un altre cas, es realitzarà un sorteig a l'efecte dels aspirants afectats.  
Novena. Relació d'aprovats i proposta de nomenament  
Finalitzada la qualificació, el tribunal publicarà al tauler d'anuncis, la relació d'aprovats per ordre de puntuació, no podent ultrapassar aquests el nombre de places convocades.  
El tribunal elevarà la relació d'aprovats al president de la corporació, a qui correspon el nomenament de l'aspirant proposat.  
Deu. Presentació de documents  
En el termini de vint dies naturals, comptadors des de la publicació de la relació d'aprovats a què es refereix la base anterior, els aspirants que figuren en ella hauran de presentar els documents acreditatius de capacitat i els requisits exigits a la base segona, i estaràn exempts de justificar documentalment les condicions i altres requisits ja aprovats per a obtenir el seu anterior nomenament i que consten en el seu expedient personal.  
No obstant això anterior, el funcionari seleccionat haurà de presentar els documents que acrediten aquelles condicions o requisits exigits a la base segona i que no consten en el seu expedient personal.   
Si dins el termini indicat i, tret de casos de força major, no presenten la documentació o de l'examen de la mateixa es dedueix que manca algun dels requisits assenyalats a la base segona, no podran ser nomenats i quedaran anul·lades les seues actuacions, sense perjudici de la responsabilitat en què pogueren haver incorregut per falsedat en la sol·licitud inicial.  
Onze. Nomenament i presa de possessió  
Acomplit pels aspirants proposats allò que s'ha establit a la base anterior i realitzats els tràmits administratius pertinents, l'òrgan competent efectuarà el nomenament corresponent, i els interessats hauran de prendre possessió del seu càrrec en el termini de 30 dies, comptadors des de l'endemà d'aquell en què li siga notificat el nomenament. Si no prenguera possessió en el termini assenyalat sense causa justificada, decauran en el seu dret per caducitat del nomenament.  
Dotze. Incompatibilitats  
Els aspirants proposats quedaran subjectes, en el seu cas, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i altra normativa aplicable.  
Tretze. Normativa supletòria  
En tot allò no previst en aquestes bases, valdrà allò que s'ha previst en la Llei 30/1984, de 2 d'agost, de Mesures per a la reforma de la Funció Pública, modificada per la Llei 23/1988, de 28 de juliol; en la Llei 7/1985, de 2 d'abril; en el Reial Decret Legislatiu 781/1986, de 18 d'abril; en el Reial Decret 896/1991, de 7 de juny; en la Llei 10/1985, de 31 de juliol, Reguladora de la Funció Pública Valenciana; en la Llei 5/1994, de 24 d'octubre, de Modificació Parcial i Urgent del Text Refós de la Llei de la Funció Pública Valenciana; en el Reial Decret 364/1995, de 10 de març, pel que s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, i altres disposicions complementàries que hi siguen d'aplicació.  
Catorze. Impugnació  
La convocatòria i les seues bases i tots aquells actes administratius que se'n deriven i de les actuacions del tribunal, podran ser impugnats pels interessats en els casos i en la forma previstos en la Llei de Règim Jurídic de les Administracions Públiques i del Procediment Administratiu Comú.  
La Nucia, 12 de març de 1997.- L'alcalde-president: Jaime Francisco Cano Llorens.  
ANNEX  
Bloc 1  
Tema 1. La Constitució espanyola. Principis generals.  
Tema 2. Drets i deures constitucionals dels espanyols.  
Tema 3. L'Estat.  
Tema 4. La Corona. El poder legislatiu.  
Tema 5. El govern. L'administració de l'Estat.  
Tema 6. El poder judicial.  
Tema 7. Organització territorial de l'Estat.  
Tema 8. Els estatuts d'autonomia.  
Tema 9. El municipi.  
Tema 10. Estructures supramunicipals.  
Bloc 2  
Tema 11. Ordenances i reglaments de les entitats locals.  
Tema 12. Relacions entre ens territorials.  
Tema 13. La funció pública local.  
Tema 14. Drets i deures dels funcionaris públics.  
Tema 15. Drets econòmics dels funcionaris.  
Tema 16. Funcionament dels òrgans col·legiats locals.  
Tema 17. L'administració pública en l'ordenament espanyol.  
Tema 18. Principis d'actuació de l'administració pública.  
Tema 19. Submissió de l'administració a la llei i al dret.  
Tema 20. El reglament: les seues classes.  
Bloc 3  
Tema 21. L'administrat.  
Tema 22. L'acte administratiu.  
Tema 23. La teoria de la invalidesa de l'acte administratiu.  
Tema 24. Principis generals del procediment administratiu.  
Tema 25. Fases dels procediments administratius.  
Tema 26. Els recursos administratius.  
Tema 27. Els contractes administratius.  
Tema 28. Els drets reals administratius.  
Tema 29. La responsabilitat patrimonial de l'administració pública.  
Tema 30. La intervenció administrativa a la propietat privada.  
Bloc 4  
Tema 31. Les formes de l'activitat administrativa.  
Tema 32. El servei públic. Nocions generals.  
Tema 33. Intervenció administrativa en defensa del medi ambient.  
Tema 34. Consideració econòmica de l'activitat financera.  
Tema 35. La despesa públic i les seues classes.  
Tema 36. Els ingressos públics; concepte i classes.  
Tema 37. La Llei General Tributària. Principis inspiradors.  
Tema 38. El pressupost.  
Tema 39. Règim jurídic de la despesa pública local.  
Tema 40. Els pressupost locals.